**מה קרה בהר סיני? גישות מקסימליסטיות ומינימליסטיות**

בפרק הקודם, נכחנו לראות ששיטת הלימוד המודרנית-ביקורתית של התנ"ך עשויה לערער את התפיסה של התנ"ך כחיבור קדוש מכמה היבטים. הקשיים העולים הינם, במידה רבה, בעלי אופי ספרותי, בלשני והיסטורי. הם זכו לדיונים נרחבים של חוקרי תנ"ך, תיאולוגים והיסטוריונים של הדת. אולם, ראוי לשים לב לקושי נוסף, חשוב אף יותר, בקשר לאופיו של המקרא. ישנם קוראים מודרניים המתוודעים לאופי האנושי של התנ"ך בגלל אותם קטעים מקראיים שלא ניתן ליישבם עם תפיסה של א-ל שהוא צדיק בכל דרכיו או א-ל שרחמיו על כל מעשיו; על אחת כמה וכמה שלא ניתן ליישבם עם תפיסה של א-ל שמתקיימות בו שתי תכונות אלה גם יחד. נראה שהתנ"ך הינו בעל אופי אנושי מאד לא רק בגלל שהוא מתקשה להחליט אם נח לקח לתיבה שניים או שבעה מן הבהמות הטהורות. האופי האנושי של התנ"ך ניכר מסיבות חשובות יותר: מתואר בו אלוהים שמחסל את החפים מפשע יחד עם הפושעים. אכן, בסיפורו של נח יתכן שהחיסול עשוי להיות מוצדק , כיוון שהסיפור מדווח לנו שכל בני האדם מלבד נח עצמו נמצאו אשמים. אך לא כן בסיפור יציאת מצרים, שבו מכה האלוהים את כל בכורי מצרים שלא הייתה להם השפעה כלשהי על מדיניות העבודה של פרעה. תופעה מטרידה עוד יותר, על אף שהיא מתייחסת לנסיבות מעטות יחסית, היא ציוויה של התורה לבני האדם להידמות לאלוהים באמצעות התעלמות מצדק ומרחמים: יש למחות את כל זרע עמלק, אפילו את הילדים (דברים כה:יז-יט), והכנענים שאינם נכנעים לשלטון ישראל דינם השמדת עם (למשל, דברים ז ו-כ).[[1]](#footnote-1)

חשיבות מעטה בלבד נודעת לכך שבפרשנות הרבנית לאורך הדורות נפסק שהחוקים בקשר לכנענים חלו אך ורק בתקופת יהושע ולא לדורות, כך שאין כיום כל זכות, ובוודאי שלא חובה, להחיל חוקים אלה. (לפי ההלכה הרבנית, הקטגוריה "כנעני" חדלה להתקיים מאז תקופתו של סנחריב מלך אשור, ולכן, כל ההלכות הנוגעות לכנענים הינם חסרי תוקף; 28 28 SNL What Happened at Sinai? ראו למשל: משנה ידיים ד:ד, ירושלמי קידושין ה:ו, בבלי ברכות כח ע"א, בבלי יומא נד ע"א; משנה תורה לרמב"ם, הלכות מלכים ה:ד).[[2]](#footnote-2)[[3]](#footnote-3)

מצווֹת והשקפות שאי־אפשר ליישב אותן עם א־ל שהוא צדיק בכל דרכיו או עם א־ל שרחמיו על כל מעשיו, קל וחומר לא עם א־ל שהוא גם צדיק וגם רחום.

1. 1. הניסוח שלי כאן מושאל מן הסיכום שכתב הקולגה שלי, גרי אנדרסון, לגישה שלי בעניין זה. [↑](#footnote-ref-1)
2. 2. להלן בהערות: השל, תמ"ה. תרגום לאנגלית עם הערות שימושיות ביותר, פורסם בהשל, Heavenly Torah, שיוזכר להלן כ HT. את הכותרת העברית לספרו ניתן להבין כביטוי, באופן שהיא מגדירה את נושא הספר כחקר תיאורי: "תורה מן השמים באספקלריה של הדורות" או במילים אחרות: רעיון ההתגלות במבט של מסורת היהדות. אולם את הכותרת ניתן גם לתרגם כמשפט שיש בו טענה תיאולוגית פוזיטיבית: ההתגלות אכן מתרחשת באספקלריא של הדורות, כלומר, התורה מגיעה אלינו דרך המסורת עצמה. אין ספק כי השל מכוון לשתי המשמעויות. [↑](#footnote-ref-2)
3. **הערת המתרגמת: לא הבנתי את מקום הערה 2 כאן- ספרו של השל לא הוזכר בגוף המאמר. כמו כן בתרגום לעברית צריך לשנות את מבנה ותוכן ההערה.** [↑](#footnote-ref-3)